
Európsky parlament,
–	so zreteľom na návrh Komisie pre Európsky parlament a Radu (COM(2022)0134),
–	so zreteľom na článok 294 ods. 2, článok 43 ods. 2 a článok 118 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0130/2022),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru z 13. júla 2022[footnoteRef:1], [1:  	Ú. v. EÚ C 443, 22.11.2022, s. 116.] 

–	so zreteľom na stanovisko Výboru regiónov z 30. novembra 2022[footnoteRef:2], [2:  	Ú. v. EÚ C 79, 2.3.2023, s. 74.] 

–	so zreteľom na predbežnú dohodu schválenú gestorským výborom podľa článku 74 ods. 4 rokovacieho poriadku, a na záväzok zástupcu Rady, vyjadrený v liste z 27. novembra 2023, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na článok 59 rokovacieho poriadku,
–	so zreteľom na stanoviská Výboru pre právne veci a Výboru pre medzinárodný obchod,
–	so zreteľom na správu Výboru pre poľnohospodárstvo a rozvoj vidieka (A9-0173/2023),
1.	prijíma nasledujúcu pozíciu v prvom čítaní[footnoteRef:3]; [3:  	Táto pozícia nahrádza pozmeňujúce návrhy prijaté 1. júna 2023 (Prijaté texty, P9_TA(2023)0210).] 

2.	schvaľuje spoločné vyhlásenie Európskeho parlamentu a Rady, ktoré je uvedené v prílohe k tomuto uzneseniu;
3.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
4.	poveruje svoju predsedníčku, aby postúpila túto pozíciu Rade, Komisii a národným parlamentom.







P9_TC1-COD(2022)0089
Pozícia Európskeho parlamentu prijatá v prvom čítaní 28. februára 2024 na účely prijatia nariadenia Európskeho parlamentu a Rady (EÚ) 2024/... o zemepisných označeniach vína, liehovín a poľnohospodárskych výrobkov, ako aj o zaručených tradičných špecialitách a nepovinných výrazoch kvality pre poľnohospodárske výrobky, ktorým sa menia nariadenia (EÚ) č. 1308/2013, (EÚ) 2019/787 a (EÚ) 2019/1753 a zrušuje nariadenie (EÚ) č. 1151/2012

[bookmark: _GoBack](Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2024/1143.)



PRÍLOHA K LEGISLATÍVNEMU UZNESENIU
Spoločné vyhlásenie Európskeho parlamentu a Rady pri príležitosti prijatia nariadenia (EÚ) 2024/1143[footnoteRef:4] [4:  	Ú. v. EÚ L, 2024/1143, 23.4.2024, ELI: http://data.europa.eu/eli/reg/2024/1143/oj.] 

Európsky parlament a Rada zdôrazňujú, že všetky postupy týkajúce sa zemepisných označení upravené týmto nariadením zostávajú vo výlučnej zodpovednosti Komisie.
Európsky parlament a Rada poznamenávajú, že Komisii možno pomáhať len pri vykonávaní administratívnych úloh, ak to umožňuje existujúci právny rámec a v rozsahu, v akom to umožňuje.
Komisia sa v záujme transparentnosti vyzýva, aby každý rok Európsky parlament a Radu informovala o pomoci, ktorá sa jej poskytla pri plnení týchto úloh.

